DĖL UŽDAROSIOS AKCINĖS BENDROVĖS „ŠILALĖS ŠILUMOS TINKLAI“ AUDITO ĮMONĖS IŠRINKIMO 2018 METŲ METINIŲ FINANSINIŲ ATASKAITŲ RINKINIO AUDITUI ATLIKTI

2018 m. spalio 4 d. Nr. DĮV-1094

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos akcinių bendrovių įstatymo 20 straipsnio 1 dalies 5 punktu, Lietuvos Respublikos energetikos įstatymo 16 straipsnio 8 dalimi, Lietuvos Respublikos įmonių finansinės atskaitomybės įstatymo 24 straipsnio 1 dalimi, Savivaldybių turtinių ir neturtinių teisių įgyvendinimo akcinėse bendrovėse ir uždarosiose akcinėse bendrovėse taisyklių, patvirtintų Lietuvos Respublikos Vyriausybės 2007 m. birželio 6 d. nutarimu Nr. 567 ,,Dėl Savivaldybių turtinių ir neturtinių teisių įgyvendinimo akcinėse bendrovėse ir uždarosiose akcinėse bendrovėse“, 4 punktu, atsižvelgdamas į uždarosios akcinės bendrovės ,,Šilalės šilumos tinklai“(toliau – UAB ,,Šilalės šilumos tinklai“ 2018 m. rugsėjo 4 d. raštą Nr. 1-300(4.46.) ,,Dėl metinių finansinių ataskaitų rinkinio ir licencijuojamos veiklos sąnaudų audito už 2018 m.“:

1. I š r e n k u UAB „Kristalina“ 2018 metų UAB ,,Šilalės šilumos tinklai“ metinių finansinių ataskaitų rinkinio auditui atlikti ir licencijuojamos energetikos (šilumos) veiklos sąnaudų peržiūrai.

2. N u s t a t a u, kad už audito paslaugų atlikimą apmoka UAB ,,Šilalės šilumos tinklai“.

3. P a v e d u paskelbti šį įsakymą Šilalės rajono savivaldybės interneto svetainėje [www.silale.lt](http://www.silale.lt).

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo dienos.

# Administracijos direktorius Raimundas Vaitiekus